
 Esselamu alejkum.


Znam da ste Vi najkopetentniji da mi odgovorite na ovo pitanje. Naime, razboljela mi se koza prilikom jarenja, došlo do komplikacija, urađen carski, urađeno sve sto je bilo moguće s moje strane. Eh mene to puno boli, plakala dam čitav dan, plakala na sedždi, dovila Allahu da joj olakša. Ona još nije dobro, a nisam ni ja. Molim Vas da mi kažete kako da se nosim s tim. Kako da nastavim dalje, nisam ništa od juče jela, narušavam svoje zdravlje tugom. Ja patim sto nju boli. Kako sebe da ojačam, jer ne mogu više ništa uraditi. Htjela da mi kažete kako se nositi s tim kad mi je teško. Toliko me je pogodila bolest hajvana, kako mi je kad su mi djeca bolesna, možete misliti.


* 
* 
* 
* 
* 
* 
* 

 

TUGA ZA HAJVANOM I LIJEK ZA ISTO
================================

 

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Za ovo ne treba kompetencija. Ovo nije šerijatsko pitanje na koja inače odgovaram.  

Tuga za hajvanom, i ona je za ljude. Neko ima dušu, osjeća i pati čak i za hajvanom, neko nema ni za ljudima.


Uglavnom, napravi sebi telbinu (hranu od integralnog ječma), ona otklanja tugu, kako je potvrđeno u hadisu muttefekun alejhi, a to praksa potvrdila.


Detaljnije o tome poslušaj ovaj video-klip:


<https://www.youtube.com/watch?v=8IisOLA5nNk&t=7s>


Ve billahi tevfik.


Na pitanje odgovorio dr. Zijad Ljakić – zijad-ljakic.com


